Užívanie liekov a doplnkov výživy
Pekný deň. 
Prosím Vás, môžem užívať zelený jačmen a chlorellu ak beriem medrol 8mg a injekcie fraxiparin 0,3? 

Ďakujě.
Dobrý deň.
Ďakujeme za Vašu otázku.
Medzi spomínanými prípravkami neboli pozorované žiadne vzájomné interakcie, preto je ich súčasné užívanie možné. Chlorella a spirulina sú však schopné viazať pri prechode tráviacím traktom škodlivé ale aj prospešné látky (vrátane liekov), čo by mohlo znížiť účinnosť nastavenej terapie. Z tohto dôvodu je potrebné zachovávať medzi užívaním superpotravín a lieku Medrol dostatočný časový rozostup aspoň 2-3 hodiny.
Chlorella a zelený jačmeň patria medzi zelené superpotraviny, ktoré obsahujú vysoký podiel bielkovín, tuku, sacharidov, vlákniny, minerálnych látok a vitamínov. Ich užívanie má množstvo obmedzení. Nie sú vhodné, pokiaľ sa jedná napríklad o akútny zápal hlbokého žilného systému dolných končatín, akútnu pľúcnu embolizáciu, stavy po operáciách žalúdka, tenkého, hrubého čreva, stavy akútneho zhoršenia Crohnovej choroby, či ulceróznej kolitídy, skoré stavy po srdečných či mozgových infarktoch, či stavy geneticky podmienenej zvýšenej pohotovosti ku zrážaniu krvi a stavy po operáciách srdca (chlopné náhrady, bypassy), kedy je zvýšené riziko vzniku trombov, stavy po transplantáciach orgánov a tkanív. Taktiež ovplyvňujú účinky niektorých liekov (napríklad rušia účinok warfarinu, môžu obmedzovať účinnosť liekov používaných k znižovaniu odpovede imunitného systému).
Keďže mi nie je známy Váš celkový zdravotný stav, odporúčam konzultovať užívanie uvedených prípravkov s ošetrujúcim lekárom, ktorý má bližšie informácie a dokáže adekvátne posúdiť ich vhodnosť a bezpečnosť, s ohľadom na Vašu diagnózu.
Prajem pekný zvyšok dňa.
S pozdravom
Mgr. Barbora Bičanovská